I 1469 blev [[Ferdinand II af Aragonien|Ferdinand af Aragonien]] gift med [[Isabella I af Kastilien og Aragonien|Isabella af Kastilien]], hvilket forenede de to stærkeste iberiske stater. Det betød også indledningen til det endelige felttog mod Granada. Det blev omhyggeligt planlagt, og paven blev overtalt til at erklære det for et [[korstog]]. De kristne knuste et efter et de muslimske støttepunkter, og til sidst, den [[2. januar]] [[1492]], måtte den sidste emir, [[Boabdil]], overlade byen Granada til det kristne kongepar efter en lang belejring. Dette er siden blevet markeret som afslutningen på den såkaldte reconquista.
Historie Kultur Tidligere_riger,_stater,_protektorater,_kolonier_og_lande